NASTA PILDIRAAMAT
Tere taas!
Tore, et tulid vaatama Nasta pildiraamatut.
Eelmine kord rääkisime Joosepist.
Kas sul on meeles, kes oli Joosep?
Joosep oli tark mees, kes armastas Jumalat ja järgis Teda.
Sellepärast oli Jumal talle ka palju tarkust andnud.
Joosepist oli saanud kogu Egiptuse riigi ülemvalitseja.
Ta oli peaaegu kuningas.
Ta võis elada kaunis palees,
sõita uhke kaarikuga, mille ette olid rakendatud hobused.
Tal olid seljas kaunid riided.
Kõige tähtsam oli muidugi see,
et Joosep kuulas kogu aeg, mida Jumalal oli talle öelda.
Joosep ehitas suuri varaaitasid ning viljahoidlaid, kuhu varuti vilja.
Kui Joosepil läkski kõik hästi,
siis Egiptusest kaugel elas Joosepi vana isa.
Palju-palju aastaid oli nende kohtumisest möödunud.
Joosepi vana isa, Jaakob, arvas, et Joosep on surnud.
Ta oli juba kaua nutnud ja leinanud armsa poja Joosepi kaotuse pärast.
Ta ei osanud arvatagi,
et Joosep on elus ning tal läheb Egiptuses hästi.
Ta ei osanud arvatagi, et tema poeg on nii tark.
Pildilt võid näha, et isa Jaakob on kurb ja murelik.
Jaakobil oli tekkinud uus mure,
kuigi ta oli hakanud harjuma mõttega, et ei näe enam kunagi Joosepit.
Ta paistabki väga murelik.
Ta oli juba nii vana, et kepp pidi käes olema.
Ta oli vana-vana mees.
Mure põhjuseks oli see, et neil hakkas toit otsa lõppema.
Kui sa mäletad vaarao unenägu rammusatest ja lahjadest lehmadest.
Lahjad lehmad tähendasid, et tuleb näljahäda ja ikaldus.
Näljahäda oli jõudnud ka Iisraeli, kus elas Jaakob poegade ja muu perega.
Isa Jaakob oli märganud, et pere viljaaidad on tühjenemas.
Jaakobil oli suur pere toita.
Lisaks ka lambad ja muud loomad.
Päike oli paistnud taevas juba mitu mitu aastat.
Päikesepaiste on kena, on ju nii?
Sullegi meeldib, kui suvel päike paistab.
Mis võib juhtuda, kui päike kogu aeg paistab?
Iga päev.
Mida on veel vaja, et rohi kasvaks,
et viljad valmiksid ja loodus püsiks rohelisena?
Kas sina tead?
Jah, vihma on ka vaja.
Nüüd olid lood väga halvad, sest päike paistis kõik päevad läbi.
Tasapisi kuivas kogu maa.
Maa oli tõmbunud pruunikaks.
Enne oli maa roheline ja viljakas, kuid nüüd pruuniks tõmbunud.
Kuivuse pärast oligi isa Jaakob murelik.
Kui lambad vajasid söömiseks rohtu, siis rohi oli tõmbunud selliseks.
Püsti olid vaid mõned kuivanud kõrred.
Sellest ei jagunud toitu tervele lambakarjale.
Palmipuud kannatavad kuumust, kuid isa Jaakobi selja taga
vajusid ka selle palmi lehed aina rohkem ja rohkem longu.
Need muutusid pruunikaks.
See ei paistnud palmi moodi välja.
Puu nägi päris kole välja.
Isa Jaakob palvetas:
"Jumal, sa näed, et kuivus
ähvardab jätta mu pere ja loomad nälga.
Jumal, aita mind!"
Siis juhtuski, et Jaakob kuulis Egiptuses olevast targast mehest.
Keegi tark mees, valitseja,
on suurtesse hoidlatesse varunud suurel hulgal saaki
ja sealt saab vilja osta.
Isa kutsus oma poegi: "Poisid, tulge, mul on tähtis jutt!"
Pojad olid vanemad ning olid kõik juba täismehed.
Need olid Joosepi vennad, kes talle ammu-ammu halba tegid.
Õnneks olid nad muutunud ja olid saanud targemateks.
Isa Jaakob ütles:
"Peate minema Egiptusesse.
Seal on keegi tark mees, kes on vilja varunud.
Võtke tühje kotte kaasa
ning saduldage eeslid, muulad ja kaamelid.
Võtke kaasa raha ja ostke meile vilja."
Pojad seadsid valmis kaamelid ja kõik muu, mida pikal teel vaja.
Isa Jaakob jäi lehvitama, kui pojad teele asusid.
Jaakob õnnistas oma poegi
ja palus kaitset pikale reisile, et neil kõik hästi läheks.
Kas pole põnev, et Jaakob ei teadnud,
et see väga tark valitseja, oli tegelikult ta oma poeg.
Jumal on tõotanud, et meil kõigil võib olla tarkust.
Sinagi võid endale tarkust paluda.
Seda tasub paluda.
Jumal annab meile sellist tarkust, mida me oma peast ei suuda leida.
Joosepi elutähtsast tarkusest tuleb juttu järgmisel korral.
Tule kuulama, mis edasi juhtub.
Nasta, lehvitame nüüd.
Sa oled nii unine.
Tšauki!
Tõlge: Mare Peterson